
Ministru kabineta noteikumi Nr. 185
Rīgā 2026. gada 7. aprīlī (prot. Nr. 18 4. §)
Grozījumi Ministru kabineta 2023. gada 22. augusta noteikumos Nr. 473 "Eiropas Savienības kohēzijas politikas programmas 2021.–2027. gadam 1.2. prioritārā virziena "Atbalsts uzņēmējdarbībai" 1.2.3. specifiskā atbalsta mērķa "Veicināt ilgtspējīgu izaugsmi, konkurētspēju un darba vietu radīšanu MVU, tostarp ar produktīvām investīcijām" 1.2.3.6. pasākuma "Tūrisma produktu attīstības programma" īstenošanas noteikumi"
Izdoti saskaņā ar Eiropas Savienības fondu 2021.–2027. gada plānošanas perioda vadības likuma 19. panta 6. un 13. punktu
· Izdarīt Ministru kabineta 2023. gada 22. augusta noteikumos Nr. 473 "Eiropas Savienības kohēzijas politikas programmas 2021.–2027. gadam 1.2. prioritārā virziena "Atbalsts uzņēmējdarbībai" 1.2.3. specifiskā atbalsta mērķa "Veicināt ilgtspējīgu izaugsmi, konkurētspēju un darba vietu radīšanu MVU, tostarp ar produktīvām investīcijām" 1.2.3.6. pasākuma "Tūrisma produktu attīstības programma" īstenošanas noteikumi" (Latvijas Vēstnesis, 2023, 164. nr.; 2024, 73., 249. nr.; 2025, 180. nr.) šādus grozījumus:
· 1. Izteikt 2.2. apakšpunktu šādā redakcijā:
· "2.2. darījumu tūrisms – tūrisma veids, kur galvenais nolūks ir doties komandējumā, kā arī apmeklēt, piedalīties vai organizēt profesionālus, darījumu vai motivācijas celšanas pasākumus;".
· 2. Svītrot 13.4. apakšpunktu.
· 3. Papildināt ar 13.6. apakšpunktu šādā redakcijā:
· "13.6. līdz 2027. gada 31. decembrim šī pasākuma ietvaros organizēto inspekcijas vizīšu rezultātā sagatavoti vismaz astoņi jauno tūrisma produktu novērtējumi."
· 4. Izteikt 33.7. apakšpunktu šādā redakcijā:
· "33.7. tīklošanās pasākumu organizēšana;".
· 5. Papildināt ar 33.8. apakšpunktu šādā redakcijā:
· "33.8. tūrisma nozares pārstāvju inspekcijas vizīšu organizēšana;".
· 6. Papildināt ar 33.9. apakšpunktu šādā redakcijā:
· "33.9. tūrisma veicināšanas klātienes un tiešsaistes pasākumu organizēšana Latvijā un ārvalstīs (stendi tūrisma izstādēs, semināri, tūrisma nozares konferences, preses konferences, tūrisma nozares kontaktbiržas) un aģentūras dalība šādos pasākumos."
· 7. Izteikt 34. punktu šādā redakcijā:
· "34. Pirmās kārtas ietvaros aģentūrai šo noteikumu 33. punktā minēto atbalstāmo darbību īstenošanai paredzētas šādas tiešās attiecināmās izmaksas:
· 34.1. personāla atlīdzības izmaksas, tai skaitā darba alga, valsts sociālās apdrošināšanas obligātās iemaksas un atvaļinājuma nauda;
· 34.2. apmācību nodrošināšanas pakalpojuma izmaksas;
· 34.3. tīklošanās pasākumu organizēšanas pakalpojuma izmaksas (tai skaitā pasākuma organizēšanas, telpu nomas, tehniskā aprīkojuma, dalībnieku piesaistes, lektoru, ēdināšanas un reprezentācijas izmaksas);
· 34.4. izmaksas komunikācijas un vizuālās identitātes prasību nodrošināšanas pasākumu īstenošanai, tai skaitā obligāto publicitātes pasākumu nodrošināšanai;
· 34.5. pievienotās vērtības nodoklis;
· 34.6. vizīšu organizēšanas izmaksas (transporta, naktsmītnes, ēdināšanas izmaksas, tūrisma objektu ieejas maksas, tūrisma aktivitāšu, meistarklašu un citas ar vizītes organizēšanu saistītas izmaksas, tai skaitā divu finansējuma saņēmēja pārstāvju dalības izmaksas vizītē);
· 34.7. izstādes, kontaktbiržas, koferences, semināra, preses konferences organizatora noteiktās izmaksas (dalības maksa, reģistrācijas maksa, ekspozīcijas laukuma, stenda nomas, tehniskā aprīkojuma, interneta, elektrības, ūdens, kanalizācijas, stenda uzkopšanas izmaksas un izmaksas, kas saistītas ar informācijas ievietošanu izstādes katalogā un dalībnieku karšu iegādi);
· 34.8. stenda dizaina izstrādes, stenda izgatavošanas, nomas, uzstādīšanas un stenda darbības nodrošināšanas izmaksas izstādes laikā;
· 34.9. stenda, tehniskā aprīkojuma, mārketinga materiālu, transportēšanas izmaksas līdz izstādes norises vietai un atpakaļ no tās, iekraušanas, izkraušanas un uzglabāšanas izmaksas;
· 34.10. darba semināru, konferenču un kontaktbiržu organizēšanas izmaksas (tai skaitā pasākuma organizēšanas pakalpojuma izmaksas, telpu noma, tulkošanas pakalpojumi, arī tulkošana zīmju valodā, reāllaika transkripcijas un subtitrēšanas izmaksas, tehniskā aprīkojuma, mārketinga materiālu, prezentācijas un degustācijas materiālu transportēšanas, iekraušanas, izkraušanas un uzglabāšanas izmaksas, produktu iegāde, dalībnieku piesaiste, konsultantu, lektoru, ēdināšanas, transporta pakalpojumu nodrošināšanas un reprezentācijas izmaksas);
· 34.11. stenda organizēšanas pakalpojuma izmaksas aģentūras rīkotos darba semināros, konferencēs un kontaktbiržās;
· 34.12. tulkošanas pakalpojumu izmaksas, tai skaitā reāllaika transkripcijas, tulkošanas zīmju valodā un subtitrēšanas izmaksas;
· 34.13. komandējuma izmaksas finansējuma saņēmēja pārstāvjiem, kas piedalās izstāžu, semināru, konferenču, preses konferenču, kontaktbiržu sagatavošanā un to norisē, tai skaitā transporta, viesnīcas (naktsmītnes) un dienas naudas izmaksas."
· 8. Papildināt ar 39.1 punktu šādā redakcijā:
· "39.1 Visām šo noteikumu 34. punktā minētajām izmaksām, kas paredzētas iekšzemes komandējumiem, finansējuma saņēmējs piemēro vadošās iestādes izstrādātās metodikas "Vienas vienības izmaksu standarta likmes aprēķina un piemērošanas metodika 1 km izmaksām darbības programmas "Izaugsme un nodarbinātība" un Eiropas Savienības kohēzijas politikas programmas 2021.–2027. gadam īstenošanai" un "Vienas vienības izmaksu standarta likmes aprēķina un piemērošanas metodika iekšzemes komandējumu izmaksām darbības programmas "Izaugsme un nodarbinātība" īstenošanai". Ārvalstu komandējuma izmaksas sedz projekta īstenošanas un vadības personālam un finansējuma saņēmēja darbiniekiem, kas piedalās šo noteikumu 33.9. apakšpunktā minētajos pasākumos vai atbalsta to organizēšanu."
· 9. Svītrot 43. punktu.
· 10. Izteikt 52.17. apakšpunktu šādā redakcijā:
· "52.17. noorganizēt ne mazāk kā piecus tīklošanās pasākumus;".
· 11. Papildināt ar 52.17.1 apakšpunktu šādā redakcijā:
· "52.17.1 organizēt inspekcijas vizītes jauno tūrisma produktu novērtēšanai;".
· 12. Papildināt ar 52.17.2 apakšpunktu šādā redakcijā:
· "52.17.2 sagatavot ne mazāk kā astoņus jauno tūrisma produktu novērtējumus;".
· 13. Papildināt ar 58.1 punktu šādā redakcijā:
· "58.1 Šo noteikumu 58.1. un 58.2. apakšpunktā minēto informāciju sadarbības tīkls iesniedz, sākot ar to pārskata gadu, kurā attiecīgais tūrisma produkts ir izstrādāts."
· 14. Svītrot 69. punktu.
· 15. Papildināt ar 77.1 punktu šādā redakcijā:
· "77.1 Sadarbības tīkls nodrošina, ka sadarbības tīkla dalībnieks, iesniedzot projekta pieteikumu, ar parakstu apliecina, ka tas neatbilst Eiropas Savienības fondu 2021.–2027. gada plānošanas perioda vadības likuma 22. pantā noteiktajiem izslēgšanas kritērijiem."
· 16. Izteikt 92. punktu šādā redakcijā:
· "92. Pasākuma ietvaros informācijas pieejamību atbilstoši regulas Nr. 2023/2831 6. pantam nodrošina šādos termiņos:
· 92.1. sadarbības iestāde, aģentūra un sadarbības tīkls uzglabā visus ar de minimis atbalsta piešķiršanu saistītos datus 10 gadus, sākot no dienas, kad saskaņā ar šiem noteikumiem ir piešķirts pēdējais de minimis atbalsts;
· 92.2. sadarbības tīkls un sadarbības tīkla dalībnieki pirmās un otrās kārtas ietvaros uzglabā visus ar de minimis atbalsta piešķiršanu saistītos datus 10 gadus no de minimis atbalsta piešķiršanas dienas."

